ג'ניפר לופז

**ג'ניפר לין לופז** (באנגלית: **Jennifer Lynn Lopez**; נולדה ב-24 ביולי 1969), המוכרת גם בכינוי **ג'יי לו** (**J.LO**), היא זמרת, שחקנית, רקדנית, מעצבת אופנה, מפיקה מוזיקלית ואשת עסקים אמריקאית.

בשנת 1991 החלה לופז להופיע בתוכנית "צבעים חיים" כרקדנית, עד שהחלה להתמקד בקריירת משחק בשנת 1993. היא קיבלה את התפקיד המרכזי כדמות הראשית בסרט "סלינה" (1997), והפכה לשחקנית הלטינית הראשונה שמתוגמלת בכמיליון דולר לסרט. עם השנים הפכה לכוכבת גדולה בענף הסרטים, וכיכבה בין היתר ב"אנקונדה" (1997), "רומן לא חוקי" (1998). היא נכללת בראש הרשימה בתור השחקנית הלטינית המתוגמלת ביותר בהוליווד.

לופז החלה בקריירת שירה יחד עם אלבום בכורה, *[[On the 6]]* (1999), אשר עזר להניע את תנועת הפופ הלטיני במוזיקה האמריקאית, ולאחר מכן כיכבה בסרט הפסיכולוגי *[[תא קטלני]]* (2000). עם צאת אלבום האולפן השני שלה וסרט הקומדיה הרומנטית בכיכובה "מארגנת החתונות" (2001), הפכה לופז לאישה הראשונה עם אלבום שמדורג בראש המצעד וסרט באותו שבוע. הוצאת האלבום הבא שלה משנת 2002, *[[J to tha L–O! The Remixes]]* הפך לאלבום הרמיקס הראשון בהיסטוריה של המצעד אשר מופיע לראשונה בראש המצעד בילבורד 200. בהמשך השנה הוציאה אלבום אולפן השלישי, *[[This Is Me... Then]]*, וכיכבה בסרט "יפה במנהטן".

## חייה המוקדמים
לופז נולדה בקאסל היל, שכונה ברובע הברונקס בניו יורק שבארצות הברית, להורים מפוארטו ריקו. אימה היא גוואדלופה רודריגז ואביה הוא דייוויד לופז. לה אחות גדולה ואחות צעירה, העיתונאית לינדה לופז. בילדותה התנגנה בביתם מוזיקה במשך רוב שעות היום, ולופז אף השתתפה בשיעורי ריקוד מגיל 5. למדה בבית ספר קתולי.

לופז החלה בקריירת הבידור שלה בנערותה, כשהשתתפה כרקדנית במחזמר Synchronicity שהועלה ביפן. לאחר מכן הופיעה ב-Golden Musicals of Broadway, מופע שהועלה בסיבוב הופעות ברחבי אירופה. בגיל 16 הופיעה בסרט בשם "ילדתי הקטנה".

בשנת 1987 סיימה את לימודיה בתיכון פרסטון והחלה את לימודיה במכללת "ברוך" (Baruch College) שבניו יורק, משם פרשה לאחר סמסטר אחד בלבד. לאחר מכן קיבלה מלגה ללימודים בסטודיו לריקוד במנהטן. בגיל 19, היא מימנה לעצמה שיעורי ריקוד ושירה.

## קריירת משחק

ב-1991 קיבלה ג'ניפר תפקיד כאחת מבנות ה"פליי גירלס" בסדרה "בצבעים חיים" ועברה לשם כך ללוס אנג'לס. בזמן ששיחקה בסדרה, אחד מעובדי הסדרה הציע לה לקחת חלק בתוכנית South Central, אותה כתב. לופז הופיעה בסדרה כ"לוסי", אך הסדרה ירדה לאחר כמה פרקים בלבד. לאחר מכן התקבלה לתפקיד בסרט "רכבת הכסף", כשלצידה שיחקו הכוכבים וסלי סנייפס ווודי הרלסון. תפקידה הבא, כ"סלינה", הקנה לה פרסום רב בזכות כישרון הריקוד והשירה שלה ואף תרם לבחירתה לאחת מ-50 האנשים היפים בעולם של מגזין People. תפקידים נוספים בסרטים, כולל הסרט "דם ויין" לצד ג'ק ניקולסון ו"סיבוב פרסה" לצד שון פן, קבעו את מעמדה של לופז ככוכבת.
[שמאל|ממוזער|200px|ג'ניפר לופז עם [מארק אנתוני (זמר)|מארק אנתוני]]
בשנת 1998 שיחקה בסרט "רומן לא חוקי" לצידו של ג'ורג' קלוני. ב-2001 שיחקה בסרט "מארגנת החתונות", אשר הגיע עם בכורתו למקום הראשון במצעד שוברי הקופות. בשנת 2002 כיכבה בסרט "יפה במנהטן". ב-2003 שיחקה לצד בן אפלק כדמות ראשית בסרט "אהבה מחוץ לחוק". באפריל 2004 ביצעה הופעת אורח בסדרה "ויל וגרייס". ב-2006 יצרה את הריאלטי "DanceLife". התוכנית העלתה לאוויר ב-15 בינואר 2007 והיא שודרה ב-"MTV". בשנת 2006 שיחקה בסרט "הזמר" לצד בעלה אז מארק אנתוני, את הדמות פוצ'י, אשתו של הזמר הקטור לאבו המספרת על חייה איתו. הסרט יצא לאקרנים בשנת 2007. ב-10 באפריל 2007, הופיעה לופז בעונה השישית של תוכנית המציאות "אמריקן איידול" כמדריכה ומייעצת למתחרים. באותה שנה שיחקה בדרמה המוזיקלית "להרגיש את הרעש" לצד ג'יאנקרלו אספוזיטו. ב-2009 גילמה תפקיד אורח בסיטקום המצליח "איך פגשתי את אמא" בעונה החמישית שלו, בתפקיד אניטה.

בשנת 2010 שיחקה בסרט "תוכנית גיבוי" בתפקיד זואי. בשנת 2012 שיחקה בתפקיד ראשי בדרמה הרומנטית "למה לצפות כשאתם מצפים" לצד קמרון דיאז ואליזבת' בנקס.

ב-2013 החלה להפיק את סדרת הטלוויזיה "משפחת פוסטר".

בשנת 2015 שיחקה לצד ראיין גוזמן במותחן האירוטי השכן ממול.

בשנת 2016 כיכבה כשחקנית ראשית בסדרת הטלוויזיה "גוונים של כחול" העוסקת ביחידת שוטרי בילוש מושחתים, והתמודדותם מול חקירת FBI.

משנת 2017 ועד היום שופטת בתוכנית "עולם המחול". בשנת 2018 שיחקה בתפקיד הראשי בסרט "סיבוב שני".

בספטמבר 2019 עלה בכיכובה הסרט "נוכלות בלי חשבון", בה היא משחק את רמונה וגה, דמותה של חשפנית ותיקה בניו יורק.

## קריירה מוזיקלית
### 1991–1998: תחילת הקריירה
בתחילת הקריירה המוזיקלית שלה, נבחרה לופז להיות רקדנית ליווי בהופעתם של הניו קידס און דה בלוק עם השיר "Games", בטקס פרסי המוזיקה האמריקאית שהתקיים בשנת 1991. לאחר מכן עבדה עם ג'נט ג'קסון ואף הייתה לחלק מסיבוב ההופעות השני שלה, "Janet. World Tour". לאחר מכן, החליטה להקליט דמו של שיר בשפה הספרדית במטרה שיצא על ידי חברת תקליטים כלשהי.

מאוחר יותר, נודע כי שם הדמו היה "Vivir Sin Ti", וכי הוא נשלח אל וורק גרופ וסוני מיוזיק אנטרטיינמנט שהתעניינו בה כזמרת. הדמו לא זכה לאהדה מצד חברות התקליטים, וטומי מוטולה שעמד בראשן אמר ללופז כי הוא ירצה לשמוע אותה שרה שיר באנגלית.

### 1999–2000: On the 6
במאי 1999, הוציאה לופז את הסינגל "If You Had My Love" מתוך אלבום הבכורה שלה On the 6. השיר זכה להצלחה בינלאומית וכיכב במצעד הבילבורד הוט 100, ובמצעדים נוספים ברחבי העולם, והפך לאחד מהשירים המצליחים באותה שנה. הסינגל נמכר בכלמעלה מ-1.2 מיליון עותקים בארצות הברית בלבד.

מאוחר יותר באותה שנה, יצא הסינגל "No Me Ames", שזכה להצלחה בשוק הלטיני.

גם האלבום זכה להצלחה והגיע אל המקום ה-8 במצעד הבילבורד 200, עם מכירות של למעלה מ-10 מיליון עותקים. הסינגל השלישי של לופז, "Waiting for Tonight" הגיע אל המקום ה-8 במצעד הבילבורד הוט 100,. סינגלים נוספים מהאלבום היו "Feelin' So Good", שלא זכה להצלחה רבה כמו קודמיו וכן "Let's Get Loud", שזכה למועמדות בטקס פרסי גראמי בקטגוריית "הקלטת הדאנס הטובה ביותר".

### 2000–2001: J. Lo ו-J to tha L–O! The Remixes
ב-2 בדצמבר 2000, הוציאה ג'ניפר לופז את השיר "Love Don't Cost a Thing" - סינגל הראשון מתוך אלבומה השני. השיר זכה להצלחה והגיע אל המקום ה-3 במצעד הבילבורד הוט 100, ואל המקום הראשון במצעד הסינגלים הבריטי. לאחר מכן יצאה "Play", שהצליח לכבוש את פסגת מצעד שירי ה-R&B שבבריטניה. השיר אף זכה למעמד כסף במדינה על סך מכירות של למעלה מ-200 אלף עותקים.

אלבומה השני, J.Lo, יצא לאור ב-23 בינואר 2001, והגיע אל המקום הראשון במצעד הבילבורד 200. מכירותיו בעולם מסתכמות בכלמעלה מ-8.5 מיליון עותקים. כמה חודשים לאחר מכן, יצא להיטה "Ain't It Funny", אשר כבש את פסגת המצעד שבפולין. בהמשך, הוציא את "I'm Real", כסינגל האחרון מתוך האלבום. שהגיע למקום הראשון במצעד הבילבורד הוט 100. מכירותיו בעולם מסתכמות בכלמעלה מ-5.6 מיליון עותקים. באותן השנים הוציאה את אלבום הווידאו הראשון שלה, Jennifer Lopez: Feelin' So Good. באמצע שנת 2001, יצאה לרצף ההופעות הראשון שלה, "Let's Get Loud". ההופעות צולמו ואוגדו לאלבום וידאו נוסף, אותו הוציאה בשנת 2003. בסמוך לכך, השיקה את קו האופנה והיופי, J.Lo by Jennifer Lopez, אשר הנפיק עשרות בשמים שונים. בסמוך לכך, השתתפה בשיר "".

בהמשך, הוציאה לופז את אלבום הרמיקסים הראשון שלה, JJ to tha L–O! The Remixes. אלבום הרמיקסים הגיע למקום הראשון במצעד הבילבורד 200, עם מכירות של למעלה מ-156,000 עותקים בשבוע הראשון לצאתו, דבר אשר הפך את לופז לאמן הראשון בהיסטוריה שהגיע לפסגת המצעד עם אלבום רמיקסים. בנוסף לכך, נכנס אלבום הרמיקסים לספר השיאים של גינס בשנת 2004, בתור אלבום הרמיקסים המצליח ביותר בכל הזמנים. יותר מ-3.8 מיליון עותקים של האלבום נמכרו בעולם, ובכך הפך לאלבום הרמיקסים השלישי הנמכר ביותר בכל הזמנים.

מתוך אלבום הרמיקסים הסינגל "", שנכנס גם הוא אל מצעד הבילבורד הוט 100. השיר הוא רמיקס ללהיטה "Ain't It Funny", שיצא קודם לכן. בהמשך, הוציאה את "I'm Real", כסינגל השני מתוך אלבום הרמיקסים. בדומה לסינגל הראשון, גם סינגל זה הגיע למקום הראשון במצעד הבילבורד הוט 100.

### 2002–2004: This Is Me... Then
ב-25 בנובמבר 2002, הוציאה ג'ניפר לופז את אלבומה השלישי, This Is Me... Then. הסינגל הראשון מתוכו "Jenny from the Block", זכה להצלחה רבה כאשר הגיע אל המקום ה-3 במצעד הבילבורד הוט 100, וה-3 במצעד הסינגלים הבריטי. איגוד תעשיית ההקלטות הבריטי הכריז עליו כעל שיר כסף, על סך מכירות של 200,000 עותקים. לקראת סוף שנת 2002, הוציאה לופז את הסינגל השני מתוך האלבום, "All I Have". השיר כבש את פסגת מצעד הבילבורד הוט 100, ואף הגיע אל המקום ה-2 במצעד הסינגלים הבריטי. בדומה לסינגל הקודם, גם שיר זה קיבל את מעמד הכסף בבריטניה. הווידאו קליפ המלא שיצא עבור השיר בוים על ידי דייב מאיירס, וזכה להצלחה רבה כאשר צבר למעלה מ-122 מיליון צפיות ביוטיוב.

באפריל 2003, יצא השיר "I'm Glad", כסינגל השלישי מתוך האלבום. קליפ השיר מבוסס על הסרט "פלאשדאנס", ועל קליפ השיר "Flashdance... What a Feeling" של איירין קארה. השיר זכה להצלחה נאה בהולנד ובאוסטרליה, ואף הצליח להיכנס אל מצעדי הסוף השנה של אוסטרליה. לבסוף, יצא השיר "" כסינגל הרביעי והאחרון מתוך האלבום. השיר לא זכה להצלחה רבה ברחבי העולם כמו הקודם, אך במצעד הסינגלים הבריטי הגיע אל המקום ה-3. קליפ השיר הצליח לצבור 7.2 מיליון צפיות.

באותה השנה, יצא המיני-אלבום הראשון והיחיד של לופז The Reel Me. המיני-אלבום זכה למעמד פלטינה משולשת בארצות הברית, על סך מכירות של 300,000 עותקים.

### 2005–2006: Rebirth
ב-4 בינואר 2005, יצא הסינגל הראשון מתוך אלבומה הרביעי: "Get Right". עם יציאתו נכנס השיר אל המקום ה-1 במצעד הסינגלים הבריטי, וה-12 במצעד הבילבורד הוט 100. השיר היה לשני של לופז אשר הצליח לכבוש את פסגת מצעד הסינגלים הבריטי. ב-15 בפברואר, יצא הסינגל השני "Hold You Down", השיר זכה להצלחה נאה במצעדים, כאשר בשיאו הצליח להגיע למקום ה-6 במצעד הסינגלים הבריטי, ולמקום ה-64 במצעד הבילבורד הוט 100. הסינגל הצליח להיכנס למצעד השנתי שבבריטניה שם הגיע למקום ה-120.

ב-23 בפברואר, יצא האלבום Rebirth. בשבוע צאתו הצליח האלבום להיכנס אל המקום ה-2 במצעד הבילבורד 200, והפך לאחד מן האלבומים המצליחים ביותר של לופז במצעד. כמו כן, מכירותיו ברחבי העולם מסתכמות בכ-2.5 מיליון עותקים, מה שהופך אותו לאחד מאלבומיה הנמכרים ביותר.

באפריל 2006, הופיעה שוב לופז ב-''Billboard'' Hot 100 כאמן בהשתתפות בשיר "Control Myself", הסינגל הראשי מאלבום האולפן ה-12 של *Todd Smith*

### 2007–2010: Como Ama una Mujer, Brave

ב-27 במרץ 2007 הוציאה לופז את אלבומה הראשון בספרדית, Como Ama una Mujer, שכלל את הסינגל "Que Hiciste" (מקום ראשון במצעד הלטיני בארצות הברית). האלבום הופק במימון עצמי.

באוקטובר 2007 הוציאה לופז את אלבומה החמישי באנגלית, Brave. סינגל ראשון מתוכו, "Do It Well" הגיע למקום ה-32 במצעד הבילבורד בארצות הברית, כשהאלבום עצמו נכנס למקום ה-12 במצעד הבילבורד. סינגל נוסף מתוכו היה "Hold It Don't Drop It". האלבום זכה להצלחה מתונה ולא הצליח לשחזר את התהודה לה הגיעו אלבומיה הקודמים באנגלית.

### 2011–2012: Love?, Dance Again... The Hits
בשנת 2010, לאחר סיום העונה התשיעית של אמריקן איידול, עזבה אלן דג'נרס את התכנית ולופז החליפה אותה ושפטה בעונה העשירית.

בפברואר 2011 יצא הסינגל "On the Floor", יחד עם הראפר פיטבול. השיר הפך במהרה ללהיט מועדונים. השיר הוא חלק מאלבומה החדש שיצא בשנת 2011, . בחודש אפריל אותה שנה הוציאה את הסינגל השני מהאלבום: "I'm Into You". סינגלים נוספים מהאלבום: "", וכן "Papi", שהגיע למקום ה-96 בבילבורד אך לא הצליח לשחזר את הצלחת הסינגל הראשון.

ב-13 באפריל, העניק המגזין "פיפל" ללופז את התואר "האישה הכי יפה בעולם".

ב-2 באפריל 2012, יצא הסינגל "Dance Again", בשיתוף עם פיטבול, אשר שימש כסינגל המקדם של אלבום אוסף הלהיטים: Dance Again... The Hits. הסינגל הצליח בין היתר להגיע למקום ה-17 במצעד הבילבורד. ב-2 ביוני, יצא השיר "Goin' In", מתוך אלבום הפסקול - Step Up Revolution, בשיתוף עם הראפר פלו רידה.

### 2013–2017: .A.K.A
במאי 2013 לופז הוציאה את הסיגנל "Live It Up", בו השתתף הראפר האמריקאי פיטבול. אלבום הסטודיו העשירי של לופז, .A.K.A, יצא במאי 2014. לפני כן, בינואר 2014, יצא הסינגל הראשון מתוכו "Girls", להורדה דיגיטלית בלבד. כמה ימים לאחר מכן יצא גם הסינגל "Same Girl", להורדה דיגיטלית בלבד. לשיר גם לווה וידאו קליפ. במרץ 2014 יצא הסינגל השני הרשמי מתוך האלבום: "I Luh Ya Papi", בשיתוף עם הראפר פרנץ' מונטנה ובמאי השיר First Love .

בספטמבר יצא השיר "Booty" כסינגל, בשיתוף פעולה עם הראפרית איגי אזליה. לופז לא הוציאה את גרסת האלבום במקור עם הראפר פיטבול אך העלתה את הקליפ לשיר ביוטיוב. השיר "Feel the Light" נכלל בפסקול Home, עבור הסרט בית.

באמצע שנת 2015, הוציאה לופז שיר כמחווה לסלינה הנקרא "A Selena Tribute". לאחר מכן שיתפה פעולה עם פרינס רויס, ופיטבול בשיר "Back It Up". לאחר מכן ב-7 באפריל 2016, הוציאה סינגל בשם "Ain't Your Mama", שהפך ללהיט עולמי. ב-6 במאי באותה שנה יצא לסינגל ווידאו קליפ.

ב-11 ביולי באותה שנה, הוציאה סינגל בשם "Love Make The World Go Round", בשיתוף לין-מנואל מירנדה. ב-17 בנובמבר 2016, הוציאה גרסה משלה לשיר "Olvídame y Pega la Vuelta", יחד עם זמר הסלסה ובעלה לשעבר, מארק אנתוני. לאחר מכן ב-28 בנובמבר, הוציאה גרסה טרופית לאותו השיר. לבסוף, הוציאה את הסינגל "Chegaste", בשיתוף רוברטו קרלוס. הסינגל לא זכה להצלחה רבה, אך זכה לכמות צפיות מכובדות, והוא הסינגל האחרון של לופז שיצא בשנה זאת.

ב-4 ביולי 2017, הוציאה לופז את הסינגל ; "Ni Tú Ni Yo". הסינגל זכה להצלחה רבה בעיקר באמריקה הלטינית, ובשיאו הגיע למקום ה-2 במצעד השירים הלטיניים הדיגיטליים.

בספטמבר באותה שנה, תרמה לופז סכום של כמיליון דולר, לנפגעי ההוריקן בפוארטו ריקו. לאחר מכן הקליטה לופז סינגל חדש עם למעלה מ-15 זמרים שונים בשם "Almost Like Praying", שנכתב עבור פוארטו ריקו גם כן. ב-10 בנובמבר, יצא סינגל, שנקרא "Amor, Amor, Amor". באותו זמן יצא גם הקליפ לערוץ ה-Vevo של לופז. בסמוך לכך, הוכרזה לופז לאישה ה-5 המרוויחה ביותר של השנה, כאשר גרפה סכום של כ-38 מיליון דולר.

### 2018–2023: It's My Party Tour ופרויקטים נוספים
[ממוזער|303x303 פיקסלים|לופז מופיעה עם מחרוזת להיטיה בטקס [פרסי הווידאו קליפים של MTV לשנת 2018 לאחר זכייתה בפרס מפעל חיים על שמו של מייקל ג’קסון.]]
בתחילת שנת 2018, הוציאה לופז בהפתעה את השיר "Us", באופן דיגיטלי בלבד, וכמה חודשים לאחר מכן, הוציאה את השיר "Se Acabó el Amor", ביחד עם יאנדל ואברהם מתאו. אשר הקליפ יצא לו ב-20 באפריל. שבוע לאחר מכן, ב-27 באפריל 2018, הוציאה את השיר "El Anillo".
בסמוך לכך לופז הכריזה שתוציא שיר שבו יתארחו קארדי בי ודי ג'יי חאלד בשם, "Dinero". השיר יצא לאור במאי 2018, וזכה להצלחה נאה ברחבי העולם. חודשיים לאחר מכן, הוכרז כי לופז גרפה סכום של כ-47 מיליון דולר בין שנת 2017 לשנת 2018, דבר אשר הופך אותה לבן אדם ה-53 המרוויח ביותר בשנת 2018. בהמשך, הוציאה סינגלים נוספים ששמם: "Te Guste" ו-"Limitless". בשנת 2018 שיחקה בתפקיד הראשי בסרט "סיבוב שני", לצד ליאה רמיני. באותה שנה זכתה לופז בטקס פרסי הווידאו קליפים של MTV לשנת 2018 בפרס מפעל חיים על שמו של מייקל ג’קסון.

ב-5 באפריל 2019, יצא הסינגל "Medicine" בו השתתף פרנץ' מונטנה. ב-1 באוגוסט 2019, ערכה לופז הופעה בפארק הירקון, תל אביב במסגרת סיבוב ההופעות העולמי "It's My Party Tour". לקראת סוף ספטמבר 2019, נודע כי היא תופיע ביחד עם שאקירה בסופרבול LIV, במיאמי, פלורידה שבארצות הברית.

בפברואר 2020, הופיעה לופז כמתוכנן בסופרבול LIV. ההופעה עלתה ליוטיוב ותוך פחות מ-20 שעות צברה קרוב ל-30 מיליון צפיות. כמו כן, הצליחו שיריה "On the Floor", "Let's Get Loud", "Jenny from the Block" ,"Waiting for Tonight", "Love Don't Cost a Thing", "Get Right", "I'm Real", "Ain't It Funny", "If You Had My Love", לחזור אל מצעד האייטונס האמריקאי. ב-24 בספטמבר, הוציאה עם מאלומה את השיר הכפול "Pa' Ti + Lonely". לאחר מכן ב-27 בנובמבר, הוציאה את הסינגל "In the Morning". ב-31 בדצמבר, הופיעה לופז עם השירים "In the Morning" ו-"Dream On", בחגיגות סיום השנה בהופעה מיוחדת בתוכנית הנקראת: "Dick Clark's New Year's Rockin' Eve '21".

### 2022–2024: ''This Is Me... Now'' והמשך קריירת המשחק
לופז הופיעה כאורחת בפרק "She's a Super Tease" בעונה הארבע עשרה של "המרוץ לדראג של רו פול", ששודרה ב-28 בינואר 2022. היא הפיקה יחד וכיכבה לצד אוון וילסון ומאלומה בסרט הקומדיה הרומנטית "חתונה בהפתעה", שיצאה לאקרנים בפברואר 2022. הסרט גרף למעלה מ-50 מיליון דולר בקופות והפך לסרט הנצפה ביותר בטלוויזיה ביום-יום ב-Peacock, וקיבל ביקורות מעורבות מכבי עת רבים כמו הוליווד ריפורטר ,וראייטי ,סלנט ,הניו יורק טיימס והגרדיאן. לופז גם הוציאה פסקול לסרט, יחד עם מאלומה, שיצר את הסינגלים "On My Way" ו-"Marry Me". במרץ 2022, לופז מונתה לתפקיד מנהלת "הבידור וסגנון חיים" הראשית של חברת השייט, וירג'ין וויאג'ס. הפרויקט הבא שלה היה הסרט התיעודי "ג'ניפר לופז: מחצית", המתמקד בחייה לאחר יציאתו לאקרנים של "נוכלות בלי חשבון" ובהכנה להופעת מופע המחצית של סופרבול LIV. הסרט יצא לאקרנים בנטפליקס ביוני 2022 לאחר הקרנת הבכורה שלו בפסטיבל הסרטים טרייבקה, וזכה לביקורות חיוביות באופן כללי ממבקרי קולנוע. בספטמבר, לופז הוכרזה כשגרירה עולמית של מותג ההלבשה התחתונה האיטלקי אינטימיסימי. בחודש שלאחר מכן, ג'ימי פאלון ולופז הוציאו ספר ילדים, "קון פולו: הרפתקה דו-לשונית בזמן משחק", שהפך לרב מכר של הניו יורק טיימס.

לופז הייתה שותפה להפקה וכיכבה לצד ג'וש דוהאמל וג'ניפר קולידג' בסרט קומדיה-פעולה "חתונה אש!", שיצא לאקרנים באמזון פריים וידאו בינואר 2023. הסרט הפך לאחד הסרטים הנצפים ביותר בפריים וידאו באותה שנה. היא גם הובילה והפיקה יחד את מותחן האקשן "האם", בבימויה של ניקי קארו ויצא לאקרנים בנטפליקס במאי 2023. הסרט זכה לביקורות מעורבות, אך הפך לסרט הנצפה ביותר בפלטפורמה בשנת 2023 ולאחד הסרטים המקוריים הנצפים ביותר בכל הזמנים. באותו ספטמבר, היא נכנסה לשותפות "הקלטה והוצאה לאור" עם BMG Rights Management. מיזמיה העסקיים של לופז בשנת 2023 כללו: השקת מותג ספריץ בשם Delola, שיתוף פעולה בין מותג הלייף סטייל שלה *[[J.Lo by Jennifer Lopez]]* לבין קמעונאית האופנה ריבולב, וקו הנעלה, *JLO Jennifer Lopez*, שיצא כשלוש קולקציות במרץ, מאי ויוני.

אלבום האולפן התשיעי של לופז, *[[This Is Me... Now]]*, אלבום המשך ל-*[[This Is Me... Then]]* (2002), יצא לאור על ידי ניויוריקן הפקות ו-BMG רייטס מנג'מנט ב-16 בפברואר 2024. האלבום הוא חלק מ"פרויקט מולטימדיה בן שלושה חלקים" שכלל סרט מוזיקלי נלווה, "This Is Me... Now: A Love Story" בבימויו של דייב מאיירס, וסרט תיעודי, "The Greatest Love Story Never Told", שניהם יצאו בפריים וידאו. לופז מגלמת גרסה בדיונית של עצמה ב-*[[A Love Story]]*, שתואר כ"קומדיה רומנטית-אקשן מוזיקלית אוטוביוגרפית, מדע בדיוני"; האלבום משקף את אהבתה ומערכת היחסים של לופז עם אפלק, לאחר חידוש הזוגיות שלהם בשנת 2021 ונישואיהם בשנה שלאחר מכן. *This Is Me... Now* הוא האלבום הראשון של לופז מאז *[[A.K.A.]]* משנת 2014, המעיד על פער משמעותי בקריירה המוזיקלית שלה. טים ג'ונז מהגרדיאן הציע שלופז אולי המציאה את ז'אנר ה"ביוגרפיה הטיפולית-מוזיקלית". לאחר ששותפים פוטנציאליים נסוגו, לופז מימנה את הסרט בעצמה תמורת 20 מיליון דולר לפני שאמזון רכשה אותו לאחר מכן. "Can't Get Enough" יצא כסינגל המוביל של האלבום, ואחריו "Rebound" בהשתתפות הראפר אנואל AA. כדי לקדם את האלבום, לופז ביצעה את "Can't Get Enough" עם לאטו ורדמן, ואת שיר הנושא של האלבום בתוכנית סאטרדיי נייט לייב ב-3 בפברואר 2024; היא גם ניצחה על קונצרט בלעדי בתיאטרון אורפיום בלוס אנג'לס, שהוקלט ויצא כסרט קונצרט באפל מיוזיק ו-אפל TV פלוס ב-21 בפברואר. בנוסף, היא הוציאה קולקציית הלבשה תחתונה עם אינטימיסימי בהשראת האלבום. במאי 2024, לופז הנחתה במשותף את נשף המט גאלה השנתית במנהטן, לציון נוכחותה ה-14 באירוע אופנה עילית. כמו כן, באותו חודש, היא והמפיק המוזיקלי האוסטרלי פישר הוציאו רמיקס "עכשווי" של "Waiting for Tonight", 25 שנה לאחר צאת השיר המקורי. לופז הייתה אמורה לצאת לסיבוב הופעות "This Is Me... Live" בצפון אמריקה החל מיוני 2024, אך ביטלה אותו כדי לבלות יותר זמן עם משפחתה.

לופז הייתה שותפה להפקה וכיכבה במותחן המדע הבדיוני "אטלס", הפרויקט השלישי במסגרת חוזה נטפליקס שלה. הסרט, שיצא לאקרנים במאי 2024, קיבל ביקורות שליליות ממבקרים, אך זכה להצלחה בנטפליקס, שם היה לסרט הנצפה ביותר ב-71 מדינות כבר ביום הראשון שלו. בביקורת חיובית על הסרט, שיבח הניו יורק טיימס את הופעתו של לופז וכינה את הסרט "קונספט מסקרן".

### 2025–הווה: התמקדות בקריירת המשחק ופרויקטים עתידיים
לופז החלה לככב בתפקיד משנה לצד ג'ארל ג'רום בדרמת ההיאבקות הביוגרפית "לא ניתן לעצירה", המבוססת על חייו של המתאבק אנתוני רובלס, בהפקת בן אפלק ומאט דיימון. הסרט הוקרן בבכורה בפסטיבל הסרטים הבינלאומי של טורונטו בספטמבר, והוקרן לראשונה בפריים וידאו בינואר 2025. לופז גילמה את ג'ודי, אמו של רובלס, בסרט. תפקידה ונוכחותה בסרט זכו לשבחים; אוון גלייברמן ממגזין "וראייטי" כינה זאת "ההופעה המלאה ביותר שנתנה אי פעם על המסך". כמו כן, בינואר, לופז כובדה לקבל את הפרס "אגדה ופורצת דרך" מטעם מגזין "וראייטי" בפסטיבל הסרטים הבינלאומי של פאלם ספרינגס 2025, כשהפרס הוענק לה על ידי כוכבה השני בסדרה "יפה במנהטן", רייף פיינס. לאחר מכן, היא הייתה שותפה להפקה בפועל וכתבה את התפקיד הראשי בדרמה המוזיקלית "נשיקת אשת העכביש" בבימויו של ביל קונדון, שעלתה בבכורה בפסטיבל סאנדנס 2025 מאוחר יותר באותו חודש, עיבוד קולנועי למחזמר באותו שם מברודוויי משנת 1993, אשר עתיד לצאת לאקרנים ב-10 באוקטובר 2025. ביוני, לופז כיכבה בלילה הראשון באירועי הגאווה העולמי של פסטיבל המוזיקה WorldPride לשנת 2025 שהתקיים במתחם RFK בפסטיבל וושינגטון.

באפריל 2025, הודיעה לופז על סיבוב ההופעות "Up All Night: Live in 2025"; כאשר המופע הראשון נערך ב-8 ביולי. ביום הולדתה ה-56, בתאריך ה-24 ביולי 2025, לופז הוציאה לאור את הסינגל "Birthday". באפריל 2025 הוכרז כי לופז תנחה ותופיע בטקס פרסי המוזיקה האמריקאית לשנת 2025. היא הייתה שותפה להפקה וכיכבה בדרמה המוזיקלית "נשיקת אשת העכביש" (2025) בבימויו של ביל קונדון, עיבוד קולנועי למחזמר באותו שם משנת 1993 בברודוויי. את תפקידה הראשון במחזמר מן המניין, קונדון כתבה את התפקיד תוך מחשבה על לופז. הסרט הוקרן בבכורה בפסטיבל סאנדנס 2025, שם הופעתה של לופז זכתה לביקורות חיוביות. ב-5 בספטמבר, לופז הוציאה את השיר "Kiss of the Spider Woman".

#### פרויקטים עתידיים
לופז עתידה להשתתף בהפקה ותככב לצד ברט גולדשטיין בסדרה "אופיס רומן" של נטפליקס. היא גם תשתתף בהפקה משותפת של סדרת סרטים לרומן "מקום שמח" של אמילי הנרי משנת 2023 עבור נטפליקס. היא גם התחייבה להוביל ולהפיק יחד את העיבוד הקולנועי של נטפליקס לרומן הנמכר ביותר, "הצופן". ללופז יש מספר פרויקטים בתהליכי פיתוח כמפיקה. באמצעות שיתוף הפעולה המתמשך שלה עם נטפליקס, היא גם תככב בעיבוד לרומן "הגברת פאריש האחרונה", בבימויו של רוברט זמקיס.

## חיים אישיים
נישואיה הראשונים של לופז היו ליליד קובה, אוהאני נואה ב-22 בפברואר 1997. הם התגרשו במרץ 1998. במהלך 1999 הייתה בזוגיות עם הראפר שיין, ואף שהתה איתו בבר בשעה שירה באוויר ופצע שלושה בני אדם. ב-29 בספטמבר 2001 נישאה לכריס ג'אד. הם התגרשו בינואר 2023.

לופז יצאה עם השחקן בן אפלק, והם היו אמורים להינשא ב-14 בספטמבר 2003, אך החתונה בוטלה כמה שעות לפני האירוע. הם נפרדו בינואר 2004. זמן קצר לאחר הפרידה יצאה לופז עם הזמר מארק אנתוני, עמו הייתה בזוגיות בשנות ה-90, לפני נישואיו הראשונים. הזוג התחתן בביתם ב-5 ביוני 2004. ב-22 בפברואר 2008 נולדו להם זוג תאומים. ביולי 2011 הודיעה לופז על גירושיה. בדצמבר 2016 החלה לצאת עם הראפר דרייק. ב-2017 החלה לצאת שחקן הבייסבול אלכס רודריגז. ב-9 במרץ 2019 הודיע הזוג על אירוסיהם. ב-15 באפריל 2021 הודיע הזוג על פרידה. בהמשך אותה השנה חזרה לופז לצאת עם בן אפלק. ב-8 באפריל 2022 הודיעו השניים על אירוסיהם.
ב-17 ביולי 2022 השניים התחתנו בלאס וגאס והזמרת החליטה לאמץ את שם משפחתו של אפלק. באוגוסט 2024 פורסם כי לופז הגישה בקשה לגירושין מאפלק לאחר קצת יותר משנתיים של נישואין.

נכון ל-2019, הונה של לופז מוערך בכ-400 מיליון דולר.

## במצעד הבילבורד
ארבעה משיריה של לופז כבשו את ראש מצעד הפזמונים האמריקאי במצעד הרשמי בילבורד הוט 100, בתור אמנית סולו.

**להיטי מקום ראשון:**
*"If You Had My Love"
*"I'm Real"
*"(Ain't It Funny (Murder Remix" (בהשתתפות ג'ה רול)
*"All I Have" (בהשתתפות אל אל קול ג'יי)

## דיסקוגרפיה
ממוזער|250x250px|ג'ניפר לופז, 2014

### אלבומי אולפן
* 1999: *[[On the 6]]*
* 2001: *[[J.Lo]]*
* 2002: *[[This Is Me... Then]]*
* 2005: *[[Rebirth]]*
* 2007: *[[Como Ama una Mujer]]*
* 2007: *[[Brave (אלבום)|Brave]]*
* 2011: **'
* 2014: **'
* 2024: *[[This Is Me... Now]]*

### אלבומים אחרים - אוספים
* 2002: *[[J to tha L–O! The Remixes]]*
* 2003: *[[The Reel Me]]*
* 2012: *[[Dance Again... The Hits]]*
* 2022: *[[Marry Me (פסקול)|Marry Me]]*

### אלבומי DVD
* 2000: *[[Jennifer Lopez: Feelin' So Good]]*
* 2003: *[[Jennifer Lopez: Let's Get Loud]]*
* 2003: *[[The Reel Me]]*

## הופעות
### סיבובי הופעות
* 2012: *[[Dance Again World Tour]]*
* 2019: *[[It's My Party Tour]]*
* 2025: *[[Up All Night: Live in 2025]]*

### סיבובי הופעות משותפים
* 2007: *[[Jennifer Lopez and Marc Anthony en Concierto]]*
* 2012: *[[Enrique Iglesias & Jennifer Lopez Tour]]*

### סיבוב הופעות קבוע
* 2001: ''Let's Get Loud''
* 2016–2018: *[[Jennifer Lopez: All I Have]]*
* 2026–2025: *[[Jennifer Lopez: Up All Night Live in Las Vegas]]*

## פילמוגרפיה
### קולנוע

### טלוויזיה

### משחקי וידאו

## קישורים חיצוניים

* 

* 
* 
* 
* ג'ניפר לופז, באתר People
* Jennifer Lopez song lyrics
* 

## הערות שוליים

*
קטגוריה:אמריקאים ילידי מדינת ניו יורק
קטגוריה:הברונקס: אישים
קטגוריה:זמרות פופ אמריקאיות
קטגוריה:שחקניות קולנוע וטלוויזיה אמריקאיות
קטגוריה:זמרים השרים בספרדית
קטגוריה:זוכי פרס פטל הזהב: שחקנים
קטגוריה:אישים שהונצחו בשדרת הכוכבים של הוליווד: מוזיקה
קטגוריה:כוריאוגרפיות אמריקאיות
קטגוריה:שופטות תוכניות מציאות אמריקאיות
קטגוריה:שופטי תוכניות מציאות אמריקאים
קטגוריה:זוכי פרס המוזיקה העולמי: אגדת מוזיקה
קטגוריה:רקדניות אמריקאיות
קטגוריה:זמרות רוק אמריקאיות
קטגוריה:זמרות-יוצרות אמריקאיות
קטגוריה:זוכי פרס המוזיקה של בילבורד
קטגוריה:זוכי פרס המוזיקה האמריקאית
קטגוריה:זוכי פרס המוזיקה של MTV אירופה
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100
קטגוריה:זמרי פופ אמריקאים
קטגוריה:שחקני קולנוע וטלוויזיה אמריקאים
קטגוריה:כוריאוגרפים אמריקאים
קטגוריה:רקדנים אמריקאים
קטגוריה:זמרים-יוצרים אמריקאים
קטגוריה:זמרי רוק אמריקאים
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:מעצבות אופנה אמריקאיות
קטגוריה:מעצבי אופנה אמריקאים
קטגוריה:מפיקות מוזיקליות אמריקאיות
קטגוריה:מפיקים מוזיקליים אמריקאים
קטגוריה:מפיקות טלוויזיה אמריקאיות
קטגוריה:מפיקי טלוויזיה אמריקאים
קטגוריה:זוכות פרס קריסטל
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:אמריקאיות שנולדו ב-1969
קטגוריה:אמריקאים שנולדו ב-1969